**KEMIÖNSAAREN SENIORIT RY**

 **VUOSIKERTOMUS 2022**

 Kemiönsaaren seniorit ry yhdistyksen tarkoituksena on edistää eläkeläisten ja ikääntyvien henkisten ja aineellisten tarpeiden tyydyttämistä, edistää eläkeläisten ja ikääntyvien sosiaaliseen turvallisuuteen tähtääviä toimenpiteitä, toimia alueellaan eläkeläisten ja ikääntyvien edunvalvojana, yhdyssiteenä ja yhteenkuuluvuuden tunteen lujittajana sekä pitää yhteyttä alueensa muihin eläkeläisyhdistyksiin. Yhdistys on puolueisiin kuulumaton ja toimii senioriliiton hyväksymiä arvoja noudattaen. Yhdistyksen kotipaikka on Kemiönsaari.

 Janina Kaita toimi yhdistyksen puheenjohtajana ja muut hallituksen jäsenet; Jyrki Penna, varapuheenjohtaja ja taloudenhoitaja, Mirja Penna, sihteeri, Timo Karèn, Nina Karèn ja Tuula Lehtinen. Vuoden 2022 aikana hallitus kokoontui 2 kertaa ja muutoin sovittiin tapaamisissa toiminnasta.

 Kevätkokous pidettiin 28.3.2022 Sagalundissa ja läsnä oli 6 jäsentä. Kokouksen alussa kuultiin John Björkmanin esitys pyhistä lähteistä. Syyskokous pidettiin 28.11.2022 Mac Daniels grillillä ja läsnä oli 8 jäsentä. Jyrki Penna valittiin puheenjohtajaksi vuodelle 2023 ja muut jäsenet hallitukseen vuodelle 2023 ovat Janina Kaita, Mirja Penna, Tuula Lehtinen, Annette Jäderholm ja Juhani Salonen.

Puheenjohtaja osallistui piirihallituksen kokouksiin ja estyessä yhdistystä edusti Jyrki Penna. Piirihallituksen vuoden viimeisessä kokouksessa 13.12.2022 muisti piirihallitus Janina Kaitaa viirillä työskentelystä hallituksessa, perustajajäsen yhdistyksessämme. Puheenjohtaja Janina Kaita ja Jyrki Penna osallistuivat piirin kevätkokoukseen Liedossa 7.4.2022. Piirin syyskokoukseen Raisiossa osallistui taloudenhoitaja Jyrki Penna 17.11.2022. Kolmen piirin juhlaan Turussa 12.10.2022 osallistui Janina Kaita. Yhdistys järjesti yhdessä piirin kanssa kotiseutupäivän 24.8.2022, johon osallistui 5 yhdistyksen omaa jäsentä ja 30 muiden yhdistysten jäseniä. Päivä toteutui Petter ja Margit Forsström säätiön avustuksella- Piirin koulutuksiin osallistui 1-3 jäsentä vuoden aikana. Piirin koulutusristeilylle Viking Glorylla maaliskuussa osallistuivat Jyrki ja Mirja Penna.

Yhdistys järjesti 11 kuukausitapaamista, joissa läsnä oli 3-9 jäsentä. Vierailimme mm seniorien liikuntapäivänä 6.5. Björkbodan Ruukinkartanossa, puheenjohtajan kesämökillä, jäsenen puutarhassa, Seniorimessuilla Salossa ja Halikon kurpitsaviikoilla. Retket houkuttivat 3-10 jäsentä. Suosituimmat kuukausitapaamiset olivat ystävänpäivänä Pasendossa, kesämökki ja puutarhatapaaminen sekä eduskuntavierailu Helsinkiin marraskuussa.Yhdistyksen pikkujoulut pidettiin 12.12.2022 Kaffepaussissa 7 jäsenen voimin.

Yhdistys osallistui Söderlångvikin kevätkauden avajaisiin kirppispöydällä. Muita infotapahtumia ei pidetty, mutta osallistuttiin Kemiön Musiikkijuhlien konserttiin sekä keväällä Mustalaisruhtinatar konserttiin Turussa. Elokuussa Mathildedalin kesäteatterissa käytiin katsomassa Pokka pitää.

 Vuoden 2022 aikana yhdistykseen liittyi 3 jäsentä ja erosi 4 jäsentä. Jäsenmäärä vuoden lopussa 26.